Nafarroako Parlamentuko Mahaiak, 2020ko uztailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nekazaritza, Elikadura eta Ingurumen Ministerioaren eta Nafarroako Foru Komunitatearen arteko lankidetza hitzarmena, Nafarroako Ubidea egitekoa, gaurkotzen duen hirugarren akordioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko uztailaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Errok, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nekazaritza, Elikadura eta Ingurumen Ministerioak eta Nafarroako Foru Komunitateak Nafarroako Ubidea egiteko sinatu zuten lankidetza hitzarmenaren Jarraipen Batzordeak 2012ko uztailaren 31n egindako zortzigarren bilkurako aktaren laugarren puntuan (Nafarroako Ubidearen hitzarmenaren aldaketa) honako hau aipatzen da: “berehala izapidetzea Nekazaritza, Elikadura eta Ingurumen Ministerioaren eta Nafarroako Foru Komunitatearen arteko lankidetza hitzarmena, Nafarroako Ubidea egitekoa, gaurkotzen duen hirugarren akordioa”. Hori dela eta, honako hau jakin nahi dut:

• Zertan da izapidetze hori?

• Nafarroako Gobernuak zer balorazio egiten du horri buruz?

Iruñean, 2020ko ekainaren 29an

Foru parlamentaria: Maiorga Ramírez Erro